กรมศุลส้มหล่น
ได้งบ1.1หมื่นล. สร้างด่านทั่วไทยกรมศุลกากรตั้งแท่นขยายพื้นที่เปิดด่าน 32 แห่งทั่วประเทศ ใช้งบร่วม 1.1 หมื่นล้าน
18 มี.ค. 2556

ได้งบ1.1หมื่นล. สร้างด่านทั่วไทยกรมศุลกากรตั้งแท่นขยายพื้นที่เปิดด่าน 32 แห่งทั่วประเทศ ใช้งบร่วม 1.1 หมื่นล้าน
แหล่งข่าวจากกระทรวงการคลัง เปิดเผยว่า ขณะนี้กรมศุลกากรได้เสนอแผนลงทุนเพื่อเพิ่มศักยภาพด่านศุลกากร ทั้งการก่อสร้างด่านใหม่และปรับปรุงขยายด่านเดิม 32 แห่งทั่วประเทศ ด้วยงบ 1.1 หมื่นล้านบาท โดยขอรับการจัดสรรงบประมาณจากพระราชบัญญัติให้อำนาจกระทรวงการคลังกู้เงิน เพื่อลงทุนโครงสร้างพื้นฐานประเทศ 2 ล้านล้านบาท
สำหรับการสร้างด่านใหม่เพื่อรองรับโครงการทวายทางฝั่งพม่า ก็จะมีด่านพุน้ำร้อน จ.กาญจนบุรี เพิ่มเติมจากปัจจุบันมีด่านสังขละบุรี ดูแลอยู่ 
ขณะที่ด่านศุลกากรที่จะขยายเพิ่ม ได้แก่ ด่านสิงขร ด่านกิ่วผาวอก ด่านบ้านห้วยผึ้ง ด่านหนองเอี่ยน อ.อรัญประเทศ จ.สระแก้ว ด่านบ้านผักกาด 
ด้านชายแดนลาวก็จะมีด่านภูดู่ ด่านทุ่งช้าง ส่วนทางใต้ก็จะขยายด่านเดิม ที่ จ.สงขลา
ทั้งนี้ ด่านศุลกากรที่จะเริ่มมีการดำเนินการทั้งการจัดตั้งและการขยายพื้นที่ในปี 2556 ด่านใหม่ที่จะเห็นก็คือ ด่านพุน้ำร้อน ด่านสะเดา ด่านสุไหงโกลก โดยปัจจุบันด่านสะเดาที่มีมูลค่าการค้ากว่า 8 หมื่นล้านบาทต่อปี ด่านปาดังเบซาร์ 6 หมื่นล้านบาทต่อปี และด่านเชียงของประมาณ 3,000-4,000 ล้านบาทต่อปี